
DR.30.10.2002 61 
 

  

 Kalau boleh saya berikan angkanya, pada tahun 1990, pendapatan keseluruhan 
pukul rata isi rumah di Malaysia – RM2,925.  Sedangkan peneroka FELDA hanya menerima 
RM439, itu semasa harga kelapa sawit jatuh.  Tetapi kita ambil tahun 1999 – ketika harga 
sawit naik, pendapatan keseluruhan isi rumah di Malaysia, sebanyak RM2,204 dan 
peneroka FELDA masih menerima RM1,308.  Jauh lebih rendah dibandingkan dengan 
keseluruhan pendapatan purata isi rumah di Malaysia. Ini satu masalah yang saya kira 
perlu dilihat oleh kementerian, oleh FELDA keseluruhannya, bagaimana cara boleh kita 
meningkatkan pendapatan peneroka-peneroka ini.   

 Tuan Pengerusi, tambahan sekarang kebanyakan kawasan tanah di FELDA 
ditanam semula, mereka langsung tidak ada pendapatan, lebih serius lagi masalah yang 
akan dihadapi oleh terutamanya wakil-wakil rakyat yang pengundinya ramai daripada 
peneroka FELDA. Kalau boleh saya ambil angka pada bulan Februari 2002 Tuan Pengerusi, 
seramai 16,667 orang peneroka yang meliputi kira-kira........., mana angka saya tadi ini 
[Membelek-belek nota ucapan] Mewakili kira-kira 49.3% daripada jumlah peneroka 
keseluruhan di Malaysia, menerima pendapatan kurang daripada RM600. Itu peneroka 
kelapa sawit.   

 Peneroka getah, seramai 7,973 orang mewakili 35.4% mendapat pendapatan 
kurang daripada RM600. Ini angka yang terbaharu ini. Angka yang terbaharu yang 
dikeluarkan bulan Februari 2002.  Saya berharap ini dapat diberikan perhatian oleh pihak 
kementerian.  Ini soal pendapatan.   

Isu yang kedua atau cabaran yang kedua Tuan Pengerusi ialah selepas 
perubahan struktur FELDA, apabila pindaan Akta 1992 diperkenalkan iaitu Akta A 818 di 
mana memberikan peranan baru kepada FELDA. Ertinya FELDA diberikan kebenaran 
untuk menguruskan syarikat-syarikat dalam bidang pengeluaran pertanian, pembuatan dan 
ertinya FELDA boleh menjadi sebuah badan perdagangan yang besar. 

 Jadi tidak lagi tertumpu semata-mata untuk meningkatkan pendapatan dan 
memberi khidmat yang setingginya kepada peneroka. Ertinya kebebasan diberikan kepada 
FELDA.  Perubahan-perubahan ini juga telah memberi kesan yang begitu meluas kepada 
kehidupan peneroka keseluruhannya. Hari ini FELDA menguruskan 39 buah syarikat besar 
dalam bidang perindustrian, perkhidmatan, pembinaan dan juga perladangan. 

 Mengikut Laporan Bulanan FELDA, pada bulan Februari 2002, semua kumpulan 
syarikat FELDA ini telah menghasilkan pendapatan berjumlah hampir RM102.8 juta. Saya 
tidak menafikan Tuan Pengerusi, keuntungan sebegini besar hasil daripada kegiatan 
pengurusan yang baik, usaha yang telah dibuat oleh kakitangan syarikat untuk 
mendapatkan keuntungan yang sebegitu besar tetapi saya juga ingin mengingatkan hakikat 
bahawa wujudnya FELDA, wujudnya syarikat-syarikat FELDA ini adalah kerana adanya 
peneroka yang merupakan stake holders kepada FELDA. 

 Ertinya tidak boleh kita katakan peneroka keseluruhannya tidak memainkan 
peranan untuk memastikan keuntungan-keuntungan yang besar yang dialami oleh syarikat-
syarikat ini.  Aktiviti Syarikat Kumpulan FELDA ini pula Tuan Pengerusi, adalah dengan izin, 
consequential kepada wujudnya peneroka dan pembangunan tanah. Maka keuntungan 
daripada Syarikat Kumpulan FELDA perlulah juga dinikmati bersama oleh peneroka dalam 
bentuk yang strategik dari segi jangka panjang. Adalah sesuatu yang amat menyedihkan 
sekiranya sebahagian besar pendapatan, keuntungan yang diperoleh oleh syarikat-syarikat 
kumpulan FELDA ini tidak langsung menyumbang kepada peningkatan pendapatan 
masyarakat peneroka. 

 Tuan Pengerusi, saya hendak memberikan beberapa syor kepada pihak 
kementerian, kepada pihak FELDA bagaimana boleh kita meningkatkan sumber pendapat- 
an peneroka. Pertama, saya ingin mencadangkan supaya peneroka asal, peneroka baru, 
peneroka baru adalah generasi kedua FELDA, anak-anak kepada peneroka yang asal, apa 
juga polisi yang kita hendak rangka mesti melibatkan dua kumpulan manusia ini, peneroka 
asal dan juga generasi kedua. Saya hendak cadangkan supaya usaha dibuat bagaimana 
untuk meningkatkan dan menstabilkan purata pendapatan peneroka, sama ada daripada 
segi kita mengurangkan kos. Saya difahamkan pada masa ini kos pembangunan dan 
operasi semakin meningkat. Sebab itu di FELDA pada hari ini bila kita berikan pilihan sama 



Kalau boleh saya berikan angkanya, pada tahun 1990, pendapatan keseluruhan pukul rata isi rumah di Malaysia- RM2,925. Sedangkan peneroka FELDA hanya menerima RM439, itu semasa harga kelapa sawit jatuh. Tetapi kita ambil tahun 1999- ketika harga sawit naik, pendapatan keseluruhan isi rumah di Malaysia, sebanyak RM2,204 dan peneroka FELDA masih menerima RM1,308. Jauh lebih rendah dibandingkan dengan keseluruhan pendapatan purata isi rumah di Malaysia. Ini satu masalah yang saya kira perlu dilihat oleh kementerian, oleh FELDA keseluruhannya, bagaimana cara boleh kita meningkatkan pendapatan peneroka-peneroka ini. Tuan Pengerusi, tambahan sekarang kebanyakan kawasan tanah di FELDA ditanam semula, mereka langsung tidak ada pendapatan, lebih serius lagi masalah yang akan dihadapi oleh terutamanya wakil-wakil rakyat yang pengundinya ramai daripada peneroka FELDA. Kalau boleh saya ambil angka pada bulan Februari 2002 Tuan Pengerusi, seramai 16,667 orang peneroka yang meliputi kira-kira........., mana angka saya tadi ini [Membelek-belek nota ucapan] Mewakili kira-kira 49.3% daripada jumlah peneroka keseluruhan di Malaysia, menerima pendapatan kurang daripada RM600. Itu peneroka kelapa sawit. Peneroka getah, seramai 7,973 orang mewakili 35.4% mendapat pendapatan kurang daripada RM600. Ini angka yang terbaharu ini. Angka yang terbaharu yang dikeluarkan bulan Februari 2002. Saya berharap ini dapat diberikan perhatian oleh pihak kementerian. Ini soal pendapatan. Isu yang kedua atau cabaran yang kedua Tuan Pengerusi ialah selepas perubahan struktur FELDA, apabila pindaan Akta 1992 diperkenalkan iaitu Akta A 818 di mana memberikan peranan baru kepada FELDA. Ertinya FELDA diberikan kebenaran untuk menguruskan syarikat-syarikat dalam bidang pengeluaran pertanian, pembuatan dan ertinya FELDA boleh menjadi sebuah badan perdagangan yang besar. Jadi tidak lagi tertumpu semata-mata untuk meningkatkan pendapatan dan memberi khidmat yang setingginya kepada peneroka. Ertinya kebebasan diberikan kepada FELDA. Perubahan-perubahan ini juga telah memberi kesan yang begitu meluas kepada kehidupan peneroka keseluruhannya. Hari ini FELDA menguruskan 39 buah syarikat besar dalam bidang perindustrian, perkhidmatan, pembinaan dan juga perladangan. Mengikut Laporan Bulanan FELDA, pada bulan Februari 2002, semua kumpulan syarikat FELDA ini telah menghasilkan pendapatan berjumlah hampir RM102.8 juta. Saya tidak menafikan Tuan Pengerusi, keuntungan sebegini besar hasil daripada kegiatan pengurusan yang baik, usaha yang telah dibuat oleh kakitangan syarikat untuk mendapatkan keuntungan yang sebegitu besar tetapi saya juga ingin mengingatkan hakikat bahawa wujudnya FELDA, wujudnya syarikat-syarikat FELDA ini adalah kerana adanya peneroka yang merupakan stake holders kepada FELDA. Ertinya tidak boleh kita katakan peneroka keseluruhannya tidak memainkan peranan untuk memastikan keuntungan-keuntungan yang besar yang dialami oleh syarikat- syarikat ini. Aktiviti Syarikat Kumpulan FELDA ini pula Tuan Pengerusi, adalah dengan izin, consequential kepada wujudnya peneroka dan pembangunan tanah. Maka keuntungan daripada Syarikat Kumpulan FELDA perlulah juga dinikmati bersama oleh peneroka dalam bentuk yang strategik dari segi jangka panjang. Adalah sesuatu yang amat menyedihkan sekiranya sebahagian besar pendapatan, keuntungan yang diperoleh oleh syarikat-syarikat kumpulan FELDA ini tidak langsung menyumbang kepada peningkatan pendapatan masyarakat peneroka. Tuan Pengerusi, saya hendak memberikan beberapa syor kepada pihak kementerian, kepada pihak FELDA bagaimana boleh kita meningkatkan sumber pendapat- an peneroka. Pertama, saya ingin mencadangkan supaya peneroka asal, peneroka baru, peneroka baru adalah generasi kedua FELDA, anak-anak kepada peneroka yang asal, apa juga polisi yang kita hendak rangka mesti melibatkan dua kumpulan manusia ini, peneroka asal dan juga generasi kedua. Saya hendak cadangkan supaya usaha dibuat bagaimana untuk meningkatkan dan menstabilkan purata pendapatan peneroka, sama ada daripada segi kita mengurangkan kos. Saya difahamkan pada masa ini kos pembangunan dan operasi semakin meningkat. Sebab itu di FELDA pada hari ini bila kita berikan pilihan sama.